Aberdīnšīra

Aberdīnšīra (angļu: Aberdeenshire, skotu: Aiberdeenshire, skotu gēlu: Siorrachd Obar Dheathain) ir pirmās pakāpes administratīvā iedalījuma vienība (pašvaldības apgabals) Skotijā, Apvienotajā Karalistē. Atrodas Skotijas austrumos Ziemeļjūras krastā, robežojas rietumos ar Mari un Hailendu, dienvidos — ar Pērtu un Kinrosu un Angusu, bet austrumos no trijām pusēm apkļauj Aberdīnas lielpilsētas pašvaldības apgabalu. Apgabala administratīvais centrs ir Aberdīnas pilsēta, kas apgabalā neietilpst. Lielākās apdzīvotās vietas ir Pīterheda (19 060 iedzīvotāji), Inverūri (14 660), Freizerboro (12 570), Vesthila (12 110), Stonheivena (11 150) un Elona (10 070). Vēsture Tagadējās robežās Aberdīnšīras pašvaldības apgabals izveidots 1996. gada 1. aprīlī, apvienojot Bemfas un Bakanas, Gordonas un Kinkārdinas un Dīsaidas distriktus, kas līdz 1975. gadam ietilpa vēsturiskajās Aberdīnšīras, Kinkārdinšīras un Bemfšīras grāfistēs. Atsauces Ārējās saites Vikikrātuvē par šo tēmu ir pieejami multivides faili. Skatīt: Aberdīnšīra. Encyclopædia Britannica raksts (angliski)